**CÂNTEC**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe fluviul sângelui din trupul meu

Cascada jertfei Tale, ne-ncetat,

Îşi toarnă valul

Până-nspre malul

Inimii mele ce a însetat.

Şi parc-aud în greul meu timpan

Cum cuiele-Ţi băteau în Sfânta Palmă -

Cântec de toacă,

Mă cheamă, parcă,

La Cruce, unde Viaţa lanţu-l sfarmă!

Iar cântu-acesta-şi cheamă înapoi

Pe toţi acei ce vor să Îl asculte -

Mulţi Îl simţim,

Cântec divin,

Căci binecuvântările-i sunt multe!

În codul meu genetic ai lăsat

Nu doar păcatul strămoşesc să zbiară,

Ci şi să cânte

Un Duh ce sfânt e

Şi-n mine-a fost chiar mai de odinioară.

E ca o pace-n vreme de război,

Un ochi de linişte într-o tornadă...

E peste lume

Şi cu-a’ lui strune

Coboară-n fiinţa noastră şi-o dezmiardă.

Un susur trist şi vesel de izvor

Ce nesecat îşi naşte veşnic cântul,

Eu simt mereu

În suflul meu

Şi îţi respir cu dragoste Cuvântul!